
Magyarországgal szomszédos államok stratégiai dokumentumainak elemzése, azok hatása a magyar biztonságpolitikára

Magyarország biztonsága értelmezhetetlen a szomszédos államok nemzeti törekvései nélkül.
A tanulmány témája a Magyarországgal szomszédos államok nemzeti biztonsági és katonai stratégiáinak bemutatása. A szerző röviden vázolja azt a biztonsági környezetet, ahol az általa vizsgált államok elhelyezkednek, majd az országok stratégiai dokumentumait elemezve mutatja be az egyes kormányzatok által megfogalmazott kihívásokat, célkitűzéseket, valamint a katonai erő alkalmazásának elveit. Ezt követően azok az együttműködési keretek kerülnek felsorolásra, amelyek Magyarország és a környező országok között kötődtek, s elősegítik az államok közötti kommunikációt.
A dolgozat zárásaként a szerző ajánlásokat fogalmaz meg és további vizsgálati irányokat jelöl meg.



